స్వరణ్ సింగ్

సర్దార్ స్వరణ్ సింగ్, (1907 ఆగస్టు 19 -1994 అక్టోబరు 30) ఒక భారతీయ రాజకీయవేత్త. అతను భారతదేశంలో సుదీర్ఘకాలం పనిచేసిన కేంద్ర కేబినెట్ మంత్రి. స్వరణ్ సింగ్ పురేవాల్ 1907 ఆగస్టు 19 న పంజాబ్ లోని జలంధర్ జిల్లా లోని శంకర్ (గ్రామం) లో ఒక జాట్ సిక్కు కుటుంబంలో జన్మించాడు. అతను తన ఇంటర్మీడియట్ (హైస్కూల్) విద్యను కపూర్తాలాలోని రణధీర్ కళాశాలలో పూర్తి చేశాడు. అతను లాహోర్‌లోని ప్రభుత్వ కళాశాలలో చేరాడు. భౌతికశాస్త్రంలో డిగ్రీ పూర్తిచేసి, గౌరవ డాక్టరేట్ పొందాడు. ఆ తర్వాత అతను లియాల్‌పూర్ ఖల్సా కళాశాలలో ఫిజిక్స్‌ లెక్చరర్‌గా పనిచేశాడు. ఆ ఉద్యోగం విడిచిపెట్టి, తర్వాత అతను లాహోర్‌లోని ప్రభుత్వ న్యాయ కళాశాలలో న్యాయశాస్త్రం అభ్యసించాడు. 1932 లో తన ఎల్.ఎల్.బి. పట్టా అందుకున్నాడు. జలంధర్ పట్టణం సమీపంలోని తన పుట్టిన గ్రామం దగ్గర అతను క్రిమినల్ చట్టంలో నైపుణ్యంకలిగిన న్యాయవాది దగ్గర న్యాయవాద అభ్యాసం ప్రారంభించాడు.

రాజకీయ జీవితం 
1930 లలో అతను అకాలీదళ్ రాజకీయ పార్టీలో చేరాడు. అతను 1940 ల మధ్య కాలంలో ప్రముఖ నాయకుడుగా ఎదిగాడు. 1940 ల ప్రారంభంలో భారత జాతీయ కాంగ్రెస్ పార్టీ, అకాలీదళ్ మధ్య రాజీలో అతను ముఖ్యమైన పాత్ర పోషించాడు. 1946 ఎన్నికలకు ముందు, బలదేవ్ సింగ్ నాయకుడిగా పంథిక్ పార్టీ స్థాపించబడింది. సింగ్ దాని ఉప నాయకుడిగా ఎన్నికయ్యాడు. 1946 లో పంజాబ్ శాసనసభ సభ్యుడిగా ఎన్నికయ్యాడు. ఆ తర్వాత పంజాబ్ సంకీర్ణ ప్రభుత్వంలో పార్లమెంటరీ కార్యదర్శి పదవి పొందాడు.

కేంద్ర ప్రభుత్వంలో స్వరణ్ సింగ్ పాత్ర 
1952లో భారతదేశ మొదటి ప్రధానమంత్రి జవహర్‌లాల్ నెహ్రూ మంత్రివర్గంలో స్వరణ్ సింగ్ స్థానం పొందాడు.అతను తన జీవితంలో 23 సంవత్సరాలు భారత ప్రభుత్వంలో ఉన్నత స్థాయి క్యాబినెట్ మంత్రిగా గడిపాడు. అతను సమర్థవంతమైన వక్త, సంధానకర్తగా పేరు పొందాడు. "తూర్పు పాకిస్తాన్ విముక్తి యుద్ధం (1971) బాగా త్రీవ స్థాయిలో ఉన్నప్పుడు బంగ్లాదేశ్ కారణానికి సంబంధించి యుఎన్ భద్రతా మండలిలో అతని చర్చలు బాగా ఆకట్టుకున్నాయి" అని ఐక్యరాజ్యసమితిలో మాజీ భారత రాయబారి నరేంద్ర పి జైన్ వక్కాణించాడు." అతని చర్చలు సాధారణంకంటే ఎక్కువ ప్రాముఖ్యతగల చర్చలుగా నిరూపించాడు. అతను అప్పటి జుల్ఫికర్ అలీ భుట్టో, యుద్ద సంఘర్షణలో సర్దార్ చేతులు రక్తంతో నిండి ఉన్నాయని అని చెప్పినప్పుడు, స్వర్ణ్ సింగ్ లేచి దానికి పాకిస్తాన్ కు ప్రతి స్పందనగా,  తన శుభ్రమైన, నిష్కళంకమైన చేతులను చూపించాడు."  అతను అనేక భాషలతో సుపరిచితుడై ప్రావీణ్యం సంపాదించిన రాజకీయ నాయకుడు. అతను జవహర్‌లాల్ నెహ్రూకు సహాయం చేశాడు. 1960లో ఇండో-చైనా సరిహద్దు సమస్యపై చైనీస్ నాయకుడు చౌ-ఎన్-లైతో చర్చలు జరిపాడు. 1962-63లో పాకిస్థాన్‌తో ఆరు రౌండ్ల చర్చల సందర్భంగా అతను భారత ప్రతినిధి బృందంలో ఒక సభ్యుడుగా ఉన్నాడు."  అతను 1975 నవంబరులో రాజీనామా చేసే వరకు అతను 1957, 1962, 1967, 1972 లోక్‌సభలకు వరుసగా ఎన్నికయ్యాడు.

నిర్వహించిన క్యాబినెట్ స్థానాలు

విదేశాంగ మంత్రి 

అతను 1966 జూలైలో అప్పటి ప్రధాని ఇందిరా గాంధీతో కలిసి సోవియట్ యూనియన్ ను సందర్శించాడు.1971 ఆగస్టు 9న "యుఎస్ఎస్ఆర్, రిపబ్లిక్ ఆఫ్ ఇండియా మధ్య శాంతి, స్నేహం, సహకార ఒప్పందం"పై ఆండ్రీ గ్రోమికోతో పాటు విదేశాంగమంత్రిగా సింగ్ సంతకం చేసాడు. ఇది ఆర్థిక, రాజకీయ, సాంస్కృతిక ఇతర రంగాలలో రెండు దేశాల మధ్య సన్నిహిత మెరుగుపరచింది. ఈ ఒప్పందం ప్రకారం రెండు దేశాలు మూడవ దేశంతో వైరుధ్యం ఏర్పడినప్పుడు పరస్పరం సహకరించుకోవాలి. ఈ ఒప్పందం జరిగిననాటినుండి 20 సంవత్సరాలు అమలులో ఉంది. 1971లో పాకిస్తాన్‌తో యుద్ధం జరుగుతున్నసమయంలో, ఐక్యరాజ్యసమితికి భారతదేశం స్థితిని వివరించడానికి భారత ప్రతినిధి బృందానికి నాయకత్వం వహించాడు.  

ఆ సమయంలో ఐక్యరాజ్య సమితిలో అమెరికా రాయబారిగా ఉన్న జార్జ్ బుష్,  అమెరికా ప్రతినిధి బృందానికి నాయకత్వం వహించాడు.ఐక్యరాజ్య సమితి భద్రతా మండలిలో, భారతదేశం బేషరతుగా కాల్పుల విరమణను విరమించాలని కోరింది. దీనికి స్వరణ్ సింగ్ స్పందిస్తూ, "ఈ విశిష్ట ప్రతినిధి యునైటెడ్ స్టేట్స్ ఏకపక్ష, పక్షపాత వైఖరి మమ్మల్ని ఆశ్చర్యపరిచింది, యుఎస్ దాని స్వంత అభిప్రాయాలు, వ్యాఖ్యానాలకు అర్హత కలిగి ఉంది, అలాగే మాకు కూడా ఆ అర్హత ఉంది. కానీ వాస్తవాలు పేర్కొనబడాలి. ఉపఖండంలో తలెత్తిన ఈ దురదృష్టకర పరిస్థితి ప్రారంభం నుండి, బంగ్లాదేశ్ ప్రజల ఎన్నికలలో అంగీకరించబడిన ప్రతినిధులకు ఆమోదయోగ్యమైన రాజకీయ పరిష్కారం కోసం భారతదేశం అడుగుతోంది." అని వక్కాణించాడు.1971 డిసెంబరు 16న, తూర్పు పాకిస్తాన్ దళాలు బంగ్లాదేశ్, భారతదేశం ఉమ్మడి దళాలకు లొంగిపోయాయి. వారు రాజధాని నగరం డాకా (ప్రస్తుతం ఢాకా)ను స్వాధీనం చేసుకున్నారు.

స్వరణ్ సింగ్ కమిటీ 
1976లో జాతీయ ఎమర్జెన్సీ సమయంలో భారత రాజ్యాంగాన్ని అధ్యయనం చేసే బాధ్యతను అప్పగించిన కమిటీకి స్వరణ్ సింగ్ అధ్యక్షుడిగా ఉన్నాడు.  జాతీయ అత్యవసర పరిస్థితిని ప్రకటించిన వెంటనే, ఇందిరా గాంధీ గత అనుభవాల వెలుగులో రాజ్యాంగాన్ని సవరించే ప్రశ్నను అధ్యయనం చేయడానికి స్వరణ్ సింగ్ అధ్యక్షతన ఒక సంఘాన్ని ఏర్పాటు చేశింది. దాని సిఫార్సుల ఆధారంగా, భారత రాజ్యాంగం నలభై-రెండవ సవరణ (1976లో ఆమోదించబడింది.1977 జనవరి 3నుండి అది అమల్లోకి వచ్చింది)  దాని ద్వారా ప్రభుత్వం ప్రవేశికతో సహా రాజ్యాంగంలో అనేక మార్పులను చేర్చింది.

అవార్డులు 
సింగ్ 1992లో రిపబ్లిక్ ఆఫ్ ఇండియాచే రెండవ అత్యున్నత పౌర పురస్కారం పద్మవిభూషణ్ పొందాడు.

యునెస్కో బోర్డ్ ఆఫ్ డైరెక్టర్స్ 
సెషన్స్ 123 కోసం 1989 -సర్దార్ స్వరణ్ సింగ్ 1985 నుండి డైరెక్టర్ల బోర్డులో సభ్యునిగా పనిచేశాడు.132.

మూలాలు 

5వ లోక్‌సభ సభ్యులు
4వ లోక్‌సభ సభ్యులు
3వ లోక్‌సభ సభ్యులు
2వ లోక్‌సభ సభ్యులు
1994 మరణాలు
1907 జననాలు

వెలుపలి లంకెలు